Agdud
n tghessiwin (Tafult 2)
(Le
peuple des squelettes)
Yaru
t: L.Ideflawen (Tinejdad)
...Sellant
i wawal n tmurt nnsent da sent ittemneqqar g imezgan amneqqwer n idvarren
nnsent ghef wakal. Zrin ttes, ttun ttes, maka anida tamurt nnsent?.
Awed yat ur tecfi ghef tfiras n wudem nnes. Awal nnes da ysenneqradv ulawen
nnsent irvmin, urda tent ittadja ad gnent ula d isekkel unuddem gher allen
nnsent irezvmen apa.
Da tent iseftuttes
ubanuq nnes. Tamurt nnsent da tru, da twagh amm iydi tturtsen... Tarwa nnes
zrnitt, udjan tt ghas nettat gher watvas n waxbacen (griffes)...Tamurt trezzu
ghef tarwa nnes, tga tapeddawiyt, tarwa de trezzu ghef tmurt, awed yan yufan
wayedv. Tuccka accken, ighebbez yiccki tilawt nnsen deg ugrures akuyas...
Tamurt
nnsent, telsa iberdaz, tedder g tlufa, inbedv ghif s wuzzal, teddupda. Tamurt
nnsent tengha yiman nnes atvas n tikkal tsal tedder, da ttetter aghrum deg
iberdan d tedrimin i yemsebriden as islutufen g wurawen d ghef wudem. Das
ttinin:
"tamurt
taqehbiyt! anida tarwa nnem? Anida yaburez nnem amazray (historique), anida
yimal nnem? ur akw terwased timura! ur tessined ghas tuttra s wass, idv da
tezzenzad tafekka nnem i ynejda.. Da tezzruyed idv ger ifassen nnsen ar
tcerragen s ibella nnsen icwan aghbalu n tilawt n tarwa nnem, kem ar asen
tqejjamed ifassen s tatvfi s da ttakid, da tterridad min iselsa ghef uzawan n
tennfel nnsen tar tilisa, ared tettud ighef nnem d tarwa nnem... S wass ar
ttawid ighef g izeglalen ar tganned Idv...
Ar tgannad inejda... Arrida... tatvfi n waman n tudert d tguni d iregzen ur
tessined...Tamurt tiyditt, ticentitt... Ddu kem ur tgid tamurt nnegh! nekwni
ur ngi tarwa nnem! Ddu accek, ad ur sar nettinniy ahenfur nnem anegh icehcamen..."
Iwaliwen
ddegh da ttebbin ul n tmurt, bbin awed win tarwa nnes asen ittisellin.
**************
Zdint
tghessiwin tikli ghef tebridatin iselkamen gher tmurt nnsent. Gher anaruz
nnsen, kud tteddunt ddalent ighsan s uksum, ddalent aksum s ihertac,
ttemghayent tektiwin (idées) timaynutin amm yirden deg izellifen nnsent.
Izdey ugdud d yurew wakal tawada, ass amm yidv, izegh amm usemmidv, ghas
tawada.
*************
Rgangent
amm wafriw dat uzwu, nnant as:
-Ussan!
Max mayed igan ussan? isem n tmurt nnegh? isem n kra n udrar kra n talat? n
kan uwaghezniw midd win kra n twargit, nekwni ur nessin mayed igan ussan ula
nra ad t nisin ula nwala udmawen nnsen! Nekwni nra kra n yiwen ad negh
isskanen abrid yettawin gher tmurt nnegh. IWDA!
Tsusem
tghessa, teswingem: "Ussan! awis d acu ygan ussan? seksew i nekwni
isawalen ghef wussan, i nek ur ten issinn!". Teswangem imiq, tesmutter
ighsan nnes iktutin tdel ten s icedran n uzennar nnes axnanas, tsigger
tiseggwin nnes yuran d ubrid azirar d ibeddan dat as. Ar tsawal amm tmusnawt.
Imsebriden zrin tt ghas nettat...
"Rgagen
wussan nnegh... rdvadvsent tseggwin nnsen ammi ggwden, zzebzind akal amm
terfas, istegh udis n tmurt, immezday usidd d tallest, imenghi t talwitt,
ussan nezzin gher asekka.. Anida gher ddan wussan nnegh? Anida gher snin ighef
amm infalen ghef iberdan n ulili, ghef igharasen id war tigira ur isselkamen
gher awed yan umazir.. Amm nekwni da gganen wussan nnegh, ar nekkren, ar ten
issergigi weqraf n tegrest, ar ten isghus yizegh n uwilan.
Urun
aghed wussan, mmezdayen s ukuker, ttemmenghan amm icenga (ennemis), amm
iyazidven deg ugdez n tudert... deg ibgez, rezzun timessi s ssekmadven icudid
n yidv acengu..
(Isul
itteddu...)
kab_Latn kab_Latn smo_Latn fra_Latn kab_Latn kab_Latn fin_Latn kab_Latn kab_Latn kab_Latn kab_Latn jav_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn unk kab_Latn kab_Latn kab_Latn kab_Latn kab_Latn hau_Latn unk deu_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ayr_Latn kab_Latn kab_Latn kab_Latn lmo_Latn kab_Latn